Atvira paskaita su menininku Clifford Charles

Lapkričio 20 d. 13. 30 val.

Doc. dr. Jono Umbraso aud. / 206 kabinetas /

VDA centriniai rūmai, Maironio g. 6, 2 aukštas

Kviečiame į atvirą menininko Clifford Charles paskaitą „Išlaisvinimo pedagogika“ (“Liberation pedagogies”)

Paskaitos tema – menininko perspektyva migruojant iš „besivystančio pasaulio“ (Global South). Paskaitos forma – meninis dialogas, kuriame persipina meninis vaizdas, konkrečios istorijos, situacijų neapibrėžtumas ir kylantys klausimai.

Clifford Charles baigė meno studijas Witwatersrando universitete Pietų Afrikoje. 2003 m. dalyvavo parodoje „Faultlines“, kuri buvo eksponuota 50-ojoje Venecijos bienalėje. Pirmą asmeninę kūrybos parodą surengė 2005 m. Londone. Sukūrė tarpdisciplininį spektaklį Amsterdame „Vuyani Dance“ teatre. Atstovavo Pietų Afrikos Respublikai konferencijoje „Pietūs (South), skirtoje kūrybos po kolonijinėse valstybėse temai. Sukūrė daugiakalbę dailininko knygą apie Soweto miestą (PAR), kūrė rezidencijose Australijoje ir Bretanėje, rengia kūrybines dirbtuves.

Moderatorius – menininkė Marija Griniuk.

Paskaita vyks anglų k.

Apie menininką:

<http://cliffordcharles.co.uk>

<http://niroxarts.com/wp-content/uploads/2014/10/Clifford-Charles-Exhibition-Catalogue.pdf>